En cinema i en televisió els seus papers han acostumat a ser petits; entre les seves actuacions més destacades es troben "RocknRolla", de Guy Ritchie, i "Atonement", de Joe Wright. El 2008 va aconseguir un paper principal a la pel·lícula anglesa "Cass", basada en la vida de Cass Pennant. L'any següent va col·laborar com a actor secundari a la minisèrie "Occupation", on interpretava a un marine estatunidenc encarregat d'una empresa militar privada durant la Guerra de l'Iraq. El 2011 participaria en la pel·lícula "Conan el Bàrbar" en el paper d'Artus i el de Xaro Xhoan Daxos a "Game of Thrones". El 2013 va interpretar el paper del personatge bíblic Samsó a la minisèrie del Canal History: "La Bíblia". Aquell mateix any també va interpretar el paper de R.M. Renfield a Dracula.